stanford-oval/wikipedia huggingface dataset:
David Niven
Elämä ja ura > Varhainen elämä

David Niven syntyi vuonna 1910. Hän väitti itse syntyneensä Kirriemuirissa Skotlannissa, mutta syntymätodistuksen mukaan syntymäpaikka on Lontoo. Yhteys Skotlantiin oli isänisän kautta.
David Nivenin isä kuoli ensimmäisessä maailmansodassa ja hänen äitinsä meni myöhemmin naimisiin konservatiivipoliitikko Thomas Comyn-Plattin kanssa.
Niven opiskeli Sandhurstin kuninkaallisessa sotakorkeakoulussa 1928, ja toimi Highland Light Infantryn ammattiupseerina 1929–1933. Vuonna 1933 hän irtisanoutui armeijan palveuksesta ja lähti Yhdysvaltoihin tekemään näyttelijän uraa.
Elämä ja ura > Näyttelijänura

Saavuttuaan Hollywoodiin 1930-luvulla Niven työskenteli elokuvissa aluksi avustajana ja vuonna 1935 hänellä oli pieni rooli elokuvassa Kapina laivalla. Ensimmäiset pääosaroolinsa hän teki 1930-luvun lopulla.
Niven palveli Britannian armeijassa toisen maailmansodan aikana ja yleni lopulta everstiluutnantiksi. Hän osallistui myös Normandian maihinnousuun. Sodan jälkeen hän jatkoi näyttelijänuraansa esiintyen muun muassa Phileas Foggin roolissa Jules Vernen teokseen perustuvassa elokuvassa Maailman ympäri 80 päivässä, korpraali Millerinä elokuvassa Navaronen tykit, herrasmiesvaras Charles Lyttonina elokuvassa Vaaleanpunainen pantteri ja James Bondina Bond-parodiassa Casino Royale.
Nivenin viimeisiksi elokuviksi jäivät Vaaleanpunainen pantteri -sarjan elokuvat Vaaleanpunaisen pantterin jäljillä ja Vaaleanpunaisen pantterin kirous. Hän kuoli heinäkuussa 1983 Sveitsissä ALS-tautiin.
Yksityiselämä

Vuonna 1940 Niven avioitui Primula Susan Rollon kanssa. He saivat kaksi poikaa. Primula Niven kuoli vuonna 1946 tapaturmaisesti 28-vuotiaana. Nivenin toinen puoliso Hjördis Paulina Tersmeden (o.s. Genberg) oli eronnut ruotsalainen malli ja näyttelijä. He menivät naimisiin vuonna 1948 vain kymmenen päivää ensimmäisen tapaamisen jälkeen. Heillä oli kaksi lasta, adoptoidut tyttäret.
Tunnustuksia

Vuonna 1959 Niven voitti parhaan miespääosan Oscarin ja Golden Globen suorituksestaan elokuvassa Eri pöydissä (Separate Tables). Lisäksi hän voitti vuonna 1954 Golden Globen kategoriassa paras miespääosa musikaalissa tai komediassa suorituksestaan elokuvassa Viattomuus kadulta (The Moon Is Blue) ja oli ehdolla samassa kategoriassa vuonna 1958 roolistaan Godfrey Smithinä elokuvassa Rakkaani, älä karkaa! (My Man Godfrey).
Teokset

Niven, David: Hurja, Hauska, Vanha, Hyvä Hollywood.  (Alkuteos Bring on the Empty Horses, 1975)  Suomentanut Jaantila, Kirsti. Helsinki:  Otava, 1976.  ISBN 951-1-04063-4.
Aiheesta muualla

Kuvia tai muita tiedostoja aiheesta David Niven Wikimedia Commonsissa
Boltzmannin kone

Boltzmannin kone on verkko, jossa solun tila on binäärinen. Solu voi sisältää solmuja, jotka näkyvät ulospäin ja jotka eivät. Konetta käytetään erityisesti mallinnettassa asioita, joissa on mukana piilomuuttujia, joihin ei tästä syystä voida käyttää esimerkiksi Markov-ketjuja.
Bydgoszczin piirikunta

Bydgoszczin piirikunta (puol. powiat bydgoski) on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 118 683. Piirikunta jakautuu kahdeksaan maalaiskuntaan, jotka ovat Białe Błota, Dąbrowa Chełmińska, Dobrcz, Koronowo (sisältää Koronowon kaupungin), Nowa Wieś Wielka, Osielsko, Sicienko sekä Solec Kujawski (sisältää Solec Kujawskin kaupungin). Hallintokeskus Bydgoszcz on piirikuntatason kaupunki eikä siten kuulu piirikuntaan.
Bydgoszczin piirikunnan pinta-alasta 40,6 prosenttia oli metsän peitossa vuonna 2018.
Bydgoszczin piirikunnan työttömyysaste oli vuoden 2018 lopussa 4,1 prosenttia. Luku on huomattavan pieni koko Kujavia-Pommerin voivodikunnan työttömyysasteeseen verrattuna.
Piirikunnan väestöpyramidi 2014.
Vuoden 2019 lopussa Bydgoszczin piirikunnassa oli 118 683 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 106 359 ja sen ennakoidaan vuoteen 2050 mennessä kasvavan 146 433 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 20,3 prosenttia, työikäisten 62,7 prosenttia ja eläkeikäisten 17,1 prosenttia väestön keski-iän ollessa 39,5 vuotta. Elävänä syntyi vuonna 2019 yhteensä 1 126 lasta.
Aiheesta muualla

Kuvia tai muita tiedostoja aiheesta Bydgoszczin piirikunta Wikimedia Commonsissa
Kujavia-Pommerin voivodikunta
Pääkaupungit: Bydgoszcz ja Toruń 

Oman kuntansa muodostavat kaupungit:

Inowrocław | Brodnica | Chełmno | Rypin | Chełmża | Lipno | Wąbrzeźno | Golub-Dobrzyń | Aleksandrów Kujawski | Ciechocinek | Radziejów | Kowal | Izbica Kujawska | Nieszawa
Maalaiskunnissa sijaitsevat kaupungit: 

Świecie | Nakło nad Notecią | Solec Kujawski | Żnin | Tuchola | Mogilno | Koronowo | Kruszwica | Szubin | Sępólno Krajeńskie | Janikowo | Barcin | Gniewkowo | Nowe | Strzelno | Pakość | Więcbork | Kcynia | Brześć Kujawski | Piotrków Kujawski | Mrocza Łabiszyn | Janowiec Wielkopolski | Kowalewo Pomorskie | Jabłonowo Pomorskie | Skępe | Łasin | Lubraniec | Dobrzyń nad Wisłą | Kamień Krajeński | Chodecz | Radzyń Chełmiński | Górzno | Lubień Kujawski
Piirikuntatason kaupungit: 

Bydgoszcz | Grudziądz | Toruń | Włocławek
Piirikunnat: 

Aleksandrów | Brodnica | Bydgoszcz | Chełmno | Golub-Dobrzyń | Grudziądz | Inowrocław | Lipno | Mogilno | Nakło | Radziejów | Rypin | Sępólno | Świecie | Toruń | Tuchola | Wąbrzeźno | Włocławek | Żnin
Bydgoszcz

| Bydgoszcz |
| --- | --- |

 lippu:  vaakuna
 Bydgoszcz
 Koordinaatit: 53°07′25″N, 18°00′30″E 
Valtio:  Puola
Voivodikunta:  Kujavia-Pommeri
Perustettu:  ennen vuotta 1238
Hallinto:  
 – Kaupunginjohtaja:  Rafał Bruski
Pinta-ala:  
 – Kokonaispinta-ala:  176 km²
Korkeus:  28–97 m
Väkiluku (2019)  (arvio):  348 190
 – Väestötiheys:  1 978,4 as./km²
Aikavyöhyke:  UTC+1
 – Kesäaika:  UTC+2
Postinumero:  85-001–85-915
Suuntanumero(t):  52
 
 www.bydgoszcz.pl 
Infobox OKVirheellinen NIMI-arvo: 
Bydgoszcz [ˈbɨdɡɔʂtʂ] (saks. Bromberg) on piirikuntatason kaupunki Puolan pohjoisosassa Kujavia-Pommerin voivodikunnassa. Se on toinen voivodikunnan pääkaupungeista Toruńin ohella. Bydgoszcz on Bydgoszczin piirikunnan hallinnollinen keskus, vaikkei siihen kuulukaan.
Bydgoszczin väkiluku oli vuoden 2019 arvion mukaan 348 190. Asukkaista 16 prosenttia oli alle 18-vuotiaita, 62,3 prosenttia 18–64-vuotiaita ja 21,7 prosenttia yli 64-vuotiaita.
Kaupungissa sijaitsee Naton koulutuskeskus.
Kaupungissa on järjestetty useita yleisurheilun arvokilpailuja; maastojuoksun maailmanmestaruuskilpailut vuosina 2010 ja 2013, alle 20-vuotiaiden MM-kilpailut vuosina 2008 ja 2016, alle 18-vuotiaiden MM-kilpailut vuonna 1999 ja alle 20-vuotiaiden EM-kilpailut vuonna 1979.
Aiheesta muualla

Kuvia tai muita tiedostoja aiheesta Bydgoszcz Wikimedia Commonsissa
Kujavia-Pommerin voivodikunta
Pääkaupungit: Bydgoszcz ja Toruń 

Oman kuntansa muodostavat kaupungit:

Inowrocław | Brodnica | Chełmno | Rypin | Chełmża | Lipno | Wąbrzeźno | Golub-Dobrzyń | Aleksandrów Kujawski | Ciechocinek | Radziejów | Kowal | Izbica Kujawska | Nieszawa
Maalaiskunnissa sijaitsevat kaupungit: 

Świecie | Nakło nad Notecią | Solec Kujawski | Żnin | Tuchola | Mogilno | Koronowo | Kruszwica | Szubin | Sępólno Krajeńskie | Janikowo | Barcin | Gniewkowo | Nowe | Strzelno | Pakość | Więcbork | Kcynia | Brześć Kujawski | Piotrków Kujawski | Mrocza Łabiszyn | Janowiec Wielkopolski | Kowalewo Pomorskie | Jabłonowo Pomorskie | Skępe | Łasin | Lubraniec | Dobrzyń nad Wisłą | Kamień Krajeński | Chodecz | Radzyń Chełmiński | Górzno | Lubień Kujawski
Piirikuntatason kaupungit: 

Bydgoszcz | Grudziądz | Toruń | Włocławek
Piirikunnat: 

Aleksandrów | Brodnica | Bydgoszcz | Chełmno | Golub-Dobrzyń | Grudziądz | Inowrocław | Lipno | Mogilno | Nakło | Radziejów | Rypin | Sępólno | Świecie | Toruń | Tuchola | Wąbrzeźno | Włocławek | Żnin
Brittiläiset Neitsytsaaret olympialaisissa

Brittiläiset Neitsytsaaret osallistui kesäolympialaisiin ensimmäistä kertaa vuonna 1984 ja on tuosta lähtien ollut mukana jokaisissa kesäolympialaisissa 1–9 urheilijan joukkueilla. Myös talviolympialaisiin maa on osallistunut yhdellä urheilijalla vuosina 1984 ja 2014. Mitaleita maa ei ole voittanut.
Carlos Alvarado Quesada

| Carlos Alvarado Quesada |
| --- | --- |
 Carlos Alvarado Quesada vuonna 2019.
Costa Rican presidentti
 8. toukokuuta 2018 – 8. toukokuuta 2022  
Varapresidentti:  Epsy Campbell Barr Marvin Rodríguez Cordero
Edeltäjä:  Luis Guillermo Solís
Seuraaja:  Rodrigo Chaves Robles
Henkilötiedot
Syntynyt: 14. tammikuuta 1980 (ikä 44) San José,  Costa Rica
Puoliso:  Claudia Dobles Camargo
Tiedot
Puolue:  Partido Acción Ciudadana
 Nimikirjoitus
Carlos Alvarado Quesada (s. 14. tammikuuta 1980) on costaricalainen poliitikko, joka toimi Costa Rican presidenttinä vuosina 2018–2022. Hän on toiminut aiemmin työministerinä presidentti  Luis Guillermo Solisin hallinnossa.
Alvarado astui virkaansa toukokuussa 2018. Hän edustaa keskusta-vasemmistolaista PAC-puoluetta, kuten myös edellinen presidentti Luis Guillermo Solis. Costa Rican perustuslain mukaan presidentti voidaan valita vain yhdelle nelivuotiskaudelle. Astuessaan virkaansa 38-vuotiaana Alvarado on Latinalaisen Amerikan nuorin valtionpäämies. Vaalikampanjassaan hän toi esille huolensa Costa Rican talouden ongelmista sekä lisääntyneestä väkivaltarikollisuudesta.
Aiheesta muualla

Kuvia tai muita tiedostoja aiheesta Carlos Alvarado Quesada Wikimedia Commonsissa
Bryan Mantia

| Bryan Mantia |
| --- | --- |
 Bryan Mantia vuonna 1998.
Henkilötiedot
Syntynyt: 1964 (ikä 59–60) Cupertino, Kalifornia, Yhdysvallat
Muusikko
Taiteilijanimi:  Brain 
Tyylilajit:  hard rock, glam rock, funk
Soittimet:  rummut
Yhtyeet:  Guns N’ Roses, Primus, Praxis
Levy-yhtiöt:  Blue Coast Records 
Aiheesta muualla
www.brainbeatz.com
  [ Muokkaa Wikidatassa ] [ ohje ]  
Bryan ”Brain” Mantia (s. 1964)[lähde? ] on yhdysvaltalainen rumpali, joka on soittanut yhtyeissä Limbomaniacs, Primus, Praxis ja Guns N’ Roses. Hän liittyi Guns N’ Rosesiin Josh Freesen lähdettyä vuonna 2000.
Tuotantoa

Primus
Brown Album (1997)
Rhinoplasty (1998)
Antipop (1999)
Giant Robot
Giant Robot (1996)
Colonel Claypool’s Bucket of Bernie Brains
The Big Eyeball in the Sky (2004)
Guns N’ Roses
Chinese Democracy (2008)
Aiheesta muualla

Bryan Mantian sivusto (englanniksi)
Barjon

| Barjon |
| --- | --- |

 Barjon
 Koordinaatit: 47°36′45″N, 4°57′34″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Dijon
Pinta-ala:  
 – Kokonaispinta-ala:  4,6 km²
Korkeus:  333 - 467 m
Väkiluku (2018):  42 
 – Väestötiheys:  9 as./km²
Kunnan numero:  21049
Infobox OKVirheellinen NIMI-arvo: 
Barjon on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Tillejoen varrella, noin 44 kilometriä Dijonin kaupungista pohjoiseen.
Kunnan keskustassa oleva goottilainen Saint-Frodulphen kirkko on peräisin 1300-luvulta. Kirkon portaali on tuolta ajalta. Muuten kirkko on kokenut useita muutoksia vuosisatojen aikana. Kirkon vieressä olevalla hautausmaalla on Saint-Frodulphen kappeli, joka on osittain maan pinnan alapuolella. Kunnan keskustassa on myös jäänteet keskiaikaisesta Château de Barjonin linnasta. Linnasta on jäljellä kaksi tornia, joiden yhteyteen on rakennettu 1700-luvulla asuinrakennus.
Saint-Frodulphen kirkko
Saint-Frodulphen kappeli
Château de Barjon
Aiheesta muualla

Kuvia tai muita tiedostoja aiheesta Barjon Wikimedia Commonsissa
Bolugur

| Болугур |
| --- | --- |
Valtio:  Venäjän federaatio
Tasavalta:  Sahan tasavalta
Uluus:  Amman uluus
Hallinto:  
 – Asutustyyppi:  kyläalue
 – Hallinnon tyyppi:  Kyläalue
 – Kylähallinnon johtaja:  Marija Sofronova
Väkiluku (2007):  1 491
Aikavyöhyke:  UTC+9 (MSK+6)
Postinumero:  678611
Infobox OKVirheellinen NIMI-arvo: 
Bolugur (jak. Болугур, ven. Бологур) on kyläalue Amman uluusissa Sahan tasavallassa. Se sijaitsee uluusin keskiosassa Amgajoen rannalla, 53 kilometriä uluusin keskuksesta Amgan kylästä lounaaseen.
Asukasluvun kehitys:
1 200 (1989)
1 385 (2001)
1 491 (2007)
Bolugurissa on terveyskeskus, koulu, kauppa ja kulttuuritalo.
Paikkakunnalla harjoitetaan nautakarjanhoitoa ja hevostaloutta sekä viljanviljelyä. Nautakarja tuottaa maitotaloustuotteita ja hevostalous lihaa.
Boltyš-kraatteri

Kraatterin sijainti Ukrainan keskiosissa.
Boltyš-kraatteri (ukr. Бовтиський кратер, Bovtiskyi krater) on kraatteri Ukrainassa. Kraatterin ikä on noin 65,17±0,64 miljoonaa vuotta ja sen läpimitta on 24 kilometriä. Kraatteri havaitaan vain mittauksilla; sitä ei näy pinnassa, sillä se on niin vanha, että se on peittynyt kivikerrosten alle.
Kraatterin aiheutti melko kookas asteroidi törmätessään Maahan. Kraatterin arvioidaan syntyneen samalla aikakaudella kun hirmuliskot tuhoutuivat ja Maahan törmäsi muitakin suuria kappaleita, muun muassa Chicxulub-kraatterin ja Shiva-kraatterin synnyttäneet kappaleet. Nämä kraatterit kuitenkin syntyivät eri aikoihin.
Boogie woogie (tanssi)

| Boogie woogie |
| --- | --- |

Alkuperämaa:   Saksa
Piirteet
Lajiryhmä:  Tanssiurheilu
Kilpailutoiminta
Kansainvälinen kattojärjestö:  World Rock’n’Roll Confederation
Jäsenliittoja:  Suomen Tanssiurheiluliitto
Infobox OKNimi-testi OK: 
Boogie woogie (Eurooppalainen Boogie Woogie) kuuluu rock'n'swing-tansseihin, ja on syntynyt 1950-luvulla tanssittavaksi rock'n'roll/rhythm'n'blues musiikkiin. Tuohon aikaan tanssilla oli kirjava joukko erilaisia nimiä ja myös itse tanssista oli eri variaatioita. Boogie woogie on paritanssi, joka sopii myös kilpatanssiksi.
Boogie woogieta tanssitaan kaikilla musiikin nopeuksilla, vapaalla viennillä ja avoimessa otteessa. Tanssissa tärkeintä on musiikin tulkinta, eläytyminen ja improvisointi.
Boogie woogie tuli Suomeen 1993 ja vuonna 1995 Suomen tanssiurheiluliitto hyväksyi lajin mukaan kilpatanssiperheeseen omaksi erillislajikseen. Ensimmäinen boogie woogien suomenmestaruus jaettiin vuonna 1998.
Rock and Rollin ja jiven saatua rasitteekseen tiukat koreografiat ja säännöt, alettiin 1980-luvulla lähinnä Saksassa haaveilla vanhasta rock'n'roll-tanssista, jossa ei ollut koreografioita ja jossa musiikin tulkinta oli tärkeintä. Nimeksi tälle uudelle/vanhalle lajille annettiin boogie woogie, vaikka tanssia tanssittaan lähinnä rock-, eikä boogie woogie-musiikkiin.
Boogie woogie on paritanssi, jota tanssitaan alkuperäiseen rhythm and blues- ja swing-pohjaiseen rock'n'roll- musiikkiin kaikilla musiikinnopeuksilla ja avoimessa tanssiotteessa. Kilpailuissa tanssitaan synkopoitua rhythm'n blues- ja swing-pohjaiseen musiikkiin kahdella eri musiikin nopeudella: 30 tahtia ja 50 tahtia minuutissa. Koska tanssittava musiikki tulee pääosin 50-luvulta, on koko esiintyminen pukeutumista myöten tuon ajan tyylistä.
Nykyään boogie woogie on hyvin suosittua niin kilpatanssina kuin sosiaalitanssinakin Keski-Euroopassa ja Pohjoismaissa. EM- ja MM-kilpailuja järjestetään säännöllisesti vuosittain.
Rock'n'swing -tanssiseuroja Suomessa

Baunssi / Hämeenlinna
Rock'n'Swing Dance Club Comets / Helsinki
Swing Team / Tampere
Flying Steps / Turku
Rock'n'Swing Dance Club Break / Jyväskylä
Dance Flow Kuopio
Banguin roomalaiskatolinen arkkihiippakunta

Banguin roomalaiskatolinen arkkihiippakunta on katolisen kirkon arkkihiippakunta, joka kattaa 35 066 km² alueen Keski-Afrikan tasavallassa. Se perustettiin 8. toukokuuta 1909 Oubangui Charin apostolisena prefektuurina, ja siitä tuli apostolinen vikariaatti 2. joulukuuta 1937. Sen nimi vaihdettiin Banguiksi 28. toukokuuta 1940, ja vikariaatti korotettiin arkkihiippakunnaksi 14. syyskuuta 1955.
Banguin alaisuudessa toimivat Alindaon, Bambarin, Bangassoun, Berbératin, Bossangoan, Bouarin, Kaga-Bandoron ja Mbaïkin hiippakunnat.
Arkkihiippakunnan pääkirkko on Notre Damen katedraali (Bangui).
Johtajat > Prefektit/vikaarit

Pietro Cotel (1909–1915)
Giovanni Calloch (1915–1927)
Marcel-Auguste-Marie Grandin (1928–1947)
Johtajat > Arkkipiispat

Joseph Cucherousset (1948–1970)
Joachim N'Dayen (1970–2003)
Paulin Pomodimo (2003–2009)
Dieudonné Nzapalainga (2012–)
Brickleberry

Brickleberry.
Brickleberry on yhdysvaltalainen aikuisille tarkoitettu animoitu sitcom, jonka Waco O'Guin ja Roger Black ovat luonneet Comedy Centralin kaapelitelevisiokanavalle.
Sarjaa on esitetty kolmen tuotantokauden verran.
Aiheesta muualla

Brickleberry Internet Movie Databasessa (englanniksi)
Bostonin sinfoniaorkesteri

Bostonin sinfoniaorkesterin konserttisali.
Bostonin sinfoniaorkesteri (engl. Boston Symphony Orchestra) on yhdysvaltalainen sinfoniaorkesteri, jonka kotipaikkana toimii Bostonin Symphony Hall Massachusettsissa. Liikemies ja taiteentukija Henry Lee Higginson perusti sen vuonna 1881. Bostonin sinfoniaorkesteri on ns. Big Five -orkesteri.
Yhdysvaltain parhaisiin soittajistoihin luettu bostonilaisorkesteri sijoitettiin vuonna 2008 sijalle 11 Gramophonen asiantuntijaraadin äänestyksessä.
Ylikapellimestarit

George Henschel (1881–1884)
Wilhelm Gericke (1884–1889)
Arthur Nikisch (1889–1893)
Emil Paur (1893–1898)
Wilhelm Gericke (1898–1906)
Karl Muck (1906–1908)
Max Fiedler (1908–1912)
Karl Muck (1912–1918)
Henri Rabaud (1918–1919)
Pierre Monteux (1919–1924)
Serge Koussevitzky (1924–1949)
Charles Münch (1949–1962)
Erich Leinsdorf (1962–1969)
William Steinberg (1969–1972)
Seiji Ozawa (1973–2002)
James Levine (2004–2011)
Andris Nelsons (2014–)
Aiheesta muualla

Viralliset sivut (englanniksi)
Digimon Adventure 02: The Beginning

| Digimon Adventure 02: The Beginning> デジモンアドベンチャー 02: The Beginning |
| --- | --- |

Ohjaaja:  Tomohisa Taguchi
Käsikirjoittaja:  Akatsuki Yamatoya
Tuottaja:  Yōsuke Kinoshita
Säveltäjä:  Harumi Fūki
Kuvaaja:  Shinya Kuwabara
Leikkaaja:  Kentarō Tsubone
Valmistustiedot
Valmistusmaa:  Japani
Tuotantoyhtiö:   Toei Animation  Yumeta Company 
Levittäjä:  Toei Company
Ensi-ilta:   2023-10-55. lokakuuta 2023 (Shinjuku Wald 9)  2023-10-2727. lokakuuta 2023 (Japani)  2023-11-88. marraskuuta 2023 (Yhdysvallat)  
Kesto:  87 minuuttia
Alkuperäiskieli:  japani
Edeltäjä:  Digimon Adventure: Last Evolution Kizuna
Aiheesta muualla
IMDb
Infobox OKVirheellinen NIMI-arvo: 
Digimon Adventure 02: The Beginning (jap. デジモンアドベンチャー 02: The Beginning, Dejimon Adobenchā 02: The Beginning) on vuonna 2023 ensi-iltansa saanut japanilainen Toei Animationin ja Yumeta Companyn Digimon -anime-elokuva, joka toimii jatko-osana elokuvalle Digimon Adventure: Last Evolution Kizuna (2020) sekä päätösosana animesarjan Digimon Zero Two tarinalle. Elokuvalla juhlittiin myös Zero Twon 20-vuotistaivalta.
Elokuva sai ensiesityksensä Shinjuku Wald 9:ssa 5. lokakuuta 2023. Teatteriensi-iltansa elokuva sai Japanissa 27. lokakuuta 2023. Englanniksi jälkiäänitetty versio sai ensi-iltansa Yhdysvalloissa 8. marraskuuta 2023.
Juoni

Kaksi vuotta Eosmonia vastaan käydyn taistelun jälkeen, Tokion yläpuolelle ilmestyy valtava digimuna, ja ihmiset eri puolilla maailmaa saavat salaperäisen viestin, joka toivoo, että kaikilla ihmisillä olisi ystävänä oma digimon. Daisuke Motomiya, Ken Ichijouji, Miyako Inoue, Iori Hida, Takeru Takaishi ja Hikari Yagami tapaavat pojan nimeltä Lui Ohwada, joka väittää olevansa kaikkien aikojen ensimmäinen Valittu lapsi. Luin yrittäessä päästä valtavan digimunan luo, hän ja muut lapset siirtyvät yllättäen vuoteen 1996 ja saavat tietää Luin menneisyydestä hänen äitinsä hyväksikäyttäneen tätä ja huomaavat nuoren Luin löytävän digimunan, joka kuoriutui Ukkomoniksi. Lasten palattua nykyaikaan, Lui kertoo heille Ukkomonin pystyneen toteuttamaan toiveita aina, kun oli Luin syntymäpäivä. Ukkomon oli antanut Luille Digivicen ja manipuloinut tämän vanhempia ja naapureita kohtelemaan häntä ystävällisemmin. Lopulta Lui oli saanut tietää, että hänen toiveensa oli johtanut Valittujen lasten lukumäärän kasvamiseen ja siihen, että muut Valitut lapset vaaransivat henkensä taisteluissa digimonkumppaneidensa kanssa. Uskoen Ukkomonin yrittäneen väkisin pakottaa hänet ja muut ihmiset ystävystymään digimonien kanssa, Lui yritti kohdata Ukkomonin, mutta tämä ilmoitti viattomasti tehneensä kaiken Luin onnen eteen. Vihapäissään Lui loukkasi oikean silmänsä ja Ukkomon antoi hänelle oman silmänsä tilalle. Henkisesti epävakaaksi muuttunut Lui loukkasi Ukkomonia rajusti, minkä seurauksena Ukkomon katosi.
Tokion ylle ilmestynyt digimuna kuoriutui ja paljastui Ukkomonin Mega-muodoksi, BigUkkomoniksi, joka ilmestyy uudelleen antamaan Luille hänen syntymäpäivälahjansa tänä vuonna: jokainen maailman ihminen saisi itselleen oman digimonkumppanin. Tämä kuitenkin suistaa yhteiskunnan kaaokseen, joten Valitut lapset päättävät pysäyttää BigUkkomonin. Mutta he kuitenkin epäröivät, pelätessään Ukkomonin kukistumisen mitätöivän heidän suhteensa omiin digimonkumppaneihinsa. Daisuke ja Veemon kuitenkin vakuuttavat, että heidän suhteensa kehittyivät luonnollisesti eivätkä olleet pakotettuja niin kuin Lui oli olettanut. Lui päättää kohdata BigUkkomonin, ratkaista ongelmat sekä äitinsä että nuoremman itsensä kanssa, ja kertoa Ukkomonille todelliset tunteensa. Hän lupaa, että hän ja Ukkomon tapaisivat vielä tulevaisuudessa, minkä jälkeen  Valitut lapset ja heidän kumppanidigimoninsa onnistuvat tuhoamaan BigUkkomonin, joka muuttuu pieneksi digimunaksi, päätyen Luin haltuun. Digivicet ympäri maailmaa alkavat kadota, mikä osoittaa, että Valitut lapset ja heidän digimoninsa eivät enää tarvitse niitä muodostaakseen yhteyden toisiinsa.
Lopputekstien jälkeisessä kohtauksessa Ukkomonin digimuna alkaa kuoriutua.
Äänirooleissa > Alkuperäiset

| 0 | 1 | 2 |
| --- | --- | --- |
|  Fukujūrō Katayama  | … |  Daisuke Motomiya   |
|  Arthur Lounsbery  | … |  Ken Ichijouji   |
|  Ayaka Asai  | … |  Miyako Inoue   |
|  Yoshitaka Yamaya  | … |  Iori Hida   |
|  Junya Enoki  | … |  Takeru Takaishi   |
|  M·A·O  | … |  Hikari Yagami   |
|  Megumi Ogata  | … |  Lui Ohwada   |
|  Junko Noda  | … |  V-mon/XV-mon/Paildramon/Imperialdramon   |
|  Naozumi Takahashi  | … |  Wormmon/Stingmon/Paildramon/Imperialdramon   |
|  Kōichi Tōchika  | … |  Hawkmon/Aquilamon/Silphymon   |
|  Megumi Urawa  | … |  Armadimon/Ankylomon/Shakkoumon   |
|  Miwa Matsumoto  | … |  Patamon/Angemon/Shakkoumon   |
|  Yuka Tokimitsu  | … |  Tailmon/Angewomon/Silphymon   |
|  Rie Kugimiya  | … |  Ukkomon/BigUkkomon   |
Äänirooleissa > Englanninkieliset

| 0 | 1 | 2 |
| --- | --- | --- |
|  Brian Donovan  | … |  Davis Motomiya   |
|  Derek Stephen Prince  | … |  Ken Ichijouji, Veemon/ExVeemon/Paildramon/Imperialdramon   |
|  Jeannie Tirado  | … |  Yolei Inoue   |
|  Bryce Papenbrook  | … |  Cody Hida   |
|  Johnny Yong Bosch  | … |  T.K. Takaishi   |
|  Tara Sands  | … |  Kari Kamiya   |
|  A. J. Beckles  | … |  Lui Ohwada   |
|  Christopher Swindle  | … |  Wormmon/Stingmon/Paildramon/Imperialdramon, Luin isä   |
|  Neil Kaplan  | … |  Hawkmon/Aquilamon/Silphymon   |
|  Robbie Daymond  | … |  Armadimon/Ankylomon/Shakkoumon   |
|  Laura Summer  | … |  Patamon   |
|  Kate Higgins  | … |  Gatomon/Silphymon, Luin äiti   |
|  Erin Yvette  | … |  Angewomon, nuori Lui Ohwada   |
|  Giselle Fernandez  | … |  Ukkomon/BigUkkomon   |
Tuotanto

Projekti julkistettiin vuoden 2021 DigiFes-tapahtumassa Digimon-päivänä, eli 1. elokuuta 2021. Tarinan paljastettiin sijoittuvan kaksi vuotta Digimon Adventure: Last Evolution Kizunan jälkeen ja juhlistavan Digimon Zero Twon 20-vuotistaivalta. Elokuvan virallinen nimi paljastettiin vuoden 2022 DigiFesissä. Samalla vahvistettiin, että Daisuke Motomiyan, Ken Ichijoujin, Miyako Inouen, Iori Hidan, Takeru Takaishin, Hikari Yagamin, V-monin, Wormmonin, Hawkmonin, Armadimonin, Patamonin ja Tailmonin ääninäyttelijät Digimon Adventure: Last Evolution Kizunasta (2020) palaavat tuttuihin rooleihinsa. Lisäksi Megumi Ogata ääninäyttelee Lui Ohwadaa, poikaa, joka väittää olevansa kaikkien aikojen ensimmäinen Valittu lapsi, ja Rie Kugimiya ääninäyttelee salaperäistä digimonia nimeltä Ukkomon.
Aiheesta muualla

Digimon Adventure 02: The Beginning Anime News Networkin tietosanakirjassa (englanniksi)